CR is beslis nie ’n redder nie | Netwerk24
CR is beslis nie ’n redder nie
Deur Rouen Pallas, Port Elizabeth 19 Januarie 2020 00:02
Rouen Pallas, Port Elizabeth, skryf: Volgens die televisienuus verlede naweek het pres. Cyril Ramaphosa onder meer gesê dat hy “alleen” die besluit geneem het om die Suid-Afrikaanse Lugdiens (SAL) in sakeredding te plaas.
Hy deel ons verder mee dat hy ’n “ware” en “eerlike” leier is wat nie sal toelaat dat ander aan hom sal voorskryf nie.
Dis uiterste bog!
Ramaphosa is deur Solidariteit gedwing om die SAL in sakeredding te plaas om sy beeld as “leier” te beskerm nadat Solidariteit die hof genader het om hom en sy wanfunksionele ANC/SAKP-regering te verplig om die regte ding te doen.
Sy oneerlike en misleidende opmerkings sê alles van homself: Misleidend, oneerlik en ’n verkondiger van skaamtelose leuens en halwe waarhede!
Hy en sy ANC-regering met hul skoothondjie, die SAKP, is nie in staat om Suid-Afrika te regeer of te red nie.
Hulle behoort onmiddellik te bedank en in die asblik van die geskiedenis gesmyt word.
Hou op om Ramaphosa voor te hou as ’n afgod en ’n redder.
Meer oor: Rouen Pallas | Brief